Diari Oficial de la Generalitat Valenciana


Sumari del DOGV 3303, del 07-08-1998 (1998/6660)

RESOLUCIÓ de 20 de juliol de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de la Modificació del Conveni-Tipus de col·laboració entre la Conselleria d'Agricultura, Pesca i Alimentació de la Generalitat Valenciana i les entitats financeres (Federació de Cooperatives Agràries Valencianes), per al suport al sector agroalimentari valencià.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3303

Data del DOGV
:   07-08-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/6660


Data del document
:   20-07-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 20 de juliol de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de la Modificació del Conveni-Tipus de col·laboració entre la Conselleria d'Agricultura, Pesca i Alimentació de la Generalitat Valenciana i les entitats financeres (Federació de Cooperatives Agràries Valencianes), per al suport al sector agroalimentari valencià. [1998/X6660]
  
Subscrita, després de la tramitació prèvia reglamentària, entre la Conselleria d'Agricultura, Pesca i Alimentació de la Generalitat Valenciana i les entitats financeres (Federació de Cooperatives Agràries Valencianes), el 23 d'abril de 1998, una Modificació al Conveni-Tipus de col·laboració, de 14 de març de 1994, per al suport al sector agroalimentari valencià, i en compliment del que estableix la clàusula novena de l'esmentat Conveni-Tipus, cal publicar en el Diari Oficial de la Generalitat Valenciana l'esmentada Modificació, que ha quedat inscrita en el Registre de Convenis amb el número 0550/98, i que figura com a annex d'aquesta resolució.
  
València, 20 de juliol de 1998.- La subsecretària del Secretariat del Govern i Relacions amb les Corts.
  
Modificació del conveni tipus de col·laboració entre la Conselleria d'Agricultura, Pesca i Alimentació de la Generalitat Valenciana i les entitats financeres per al suport al sector agroalimentari valencià.
  
València, a 23 de abril de 1998
  
Reunits
  
D'una banda, la Sra. Maria Àngels Ramon-Llin i Martínez, consellera d'Agricultura, Pesca i Alimentació, en representació de la Generalitat Valenciana, segons autorització del Consell de data 10/02/98,
  
De l'altra, el Sr. Manuel Serrano Richarte, president de la Federació de Cooperatives Agràries Valencianes, en representació de les cooperatives agràries amb secció de crèdit, facultat per a aquest acte segons el certificat que s'hi adjunta.
  
Exposen
  
Que les modificacions hagudes en l'escenari financer des de la firma del conveni entre les dues parts, de data 14 de març de 94 i número de registre de convenis 0215/94, aconsellen una adequació dels seus termes a la nova situació financera.
  
Que atesa l'experiència acumulada en la gestió del conveni que es modifica, pel que fa als préstecs per a la modernització i reconversió cooperativa, els interessos dels quals són parcialment subvencionables segons l'Ordre de 20 d'abril de 1995, de la Conselleria d'Agricultura, Pesca i Alimentació, per la qual s'aproven les noves bases reguladores de les ajudes al cooperativisme agrari valencià.
  
Que les entitats representatives del cooperativisme agrari valencià, per raons similars, han sol·licitat una adequació del conveni a aquest nou entorn financer, raó per la qual les dues parts acorden subscriure la següent:
  
Modificació única
  
Les condicions dels préstecs acollits a les ajudes del capítol II de l'Ordre de 20 d'abril de 1995, de la Conselleria d'Agricultura, Pesca i Alimentació, per la qual s'aproven les noves bases reguladores de les ajudes al cooperativisme agrari, seran les previstes en l'ordre esmentada, modificada per la de 8 de gener de 1998.
  
La Conselleria d'Agricultura, Pesca i Alimentació, a petició de les parts, podrà autoritzar que els préstecs acollits a aquestes ajudes i que estiguen vigents en la data d'entrada en vigor de l'Ordre de 8 de gener de 1998 mencionada puguen adequar-se a aquesta, sempre que es mantinga la data d'inici del préstec.
  
Per la Conselleria d'Agricultura, Pesca y Alimentació, Maria Àngels Ramon-Llin i Martínez.
  
Per la Federació de Cooperatives Agràries Valencianes: Manuel Serrano Richarte.